
סוטה לו ע"ב



טקסט הדף





	לא כדרך שחלוקין בחומש הפקודים חלוקין באבני אפוד אלא כדרך שחלוקין בחומש שני כיצד בני לאה כסידרן בני רחל אחד מכאן ואחד מכאן ובני שפחות באמצע ואלא מאי אני מקיים כתולדותם כשמותן שקרא להן אביהן ולא כשמות שקרא להן משה ראובן ולא ראובני שמעון ולא שמעוני דן ולא הדני גד ולא הגדי תיובתא דרב כהנא תיובתא ואלא מאי והחציו תנא חציו של מול הר גריזים מרובה מחציו של הר עיבל מפני שלוי למטה אדרבה מפני שלוי למטה בצרי להו הכי קאמר אף על פי שלוי למטה בני יוסף עמהם שנאמר {יהושע יז-יד} וידברו בני יוסף את יהושע לאמר מדוע נתתה לי נחלה גורל אחד וחבל אחד ואני עם רב ויאמר אליהם יהושע אם עם רב אתה עלה לך היערה אמר להן לכו והחבאו עצמכם ביערים שלא תשלוט בכם עין הרע אמרו ליה זרעיה דיוסף לא שלטא ביה עינא בישא דכתיב {בראשית מט-כב} בן פורת יוסף בן פורת עלי עין ואמר ר' אבהו אל תהי קורא עלי עין אלא עולי עין רבי יוסי בר' חנינא אמר מהכא {בראשית מח-טז} וידגו לרוב בקרב הארץ מה דגים שבים מים מכסין עליהן ואין העין שולטת בהן אף זרעו של יוסף אין העין שולטת בהן הני חמשים אותיות חמשים נכי חדא הויין א''ר יצחק יוסף הוסיפו לו אות אחת שנאמר {תהילים פא-ו} עדות ביהוסף שמו בצאתו על ארץ מצרים מתקיף לה רב נחמן בר יצחק כתולדותם בעינן אלא כל התורה כולה בנימן כתיב והכא בנימין שלם כדכתיב {בראשית לה-יח} ואביו קרא לו בנימין אמר רב חנא בר ביזנא א''ר שמעון חסידא יוסף שקידש שם שמים בסתר הוסיפו עליו אות אחת משמו של הקב''ה יהודה שקידש שם שמים בפרהסיא נקרא כולו על שמו של הקב''ה יוסף מאי היא דכתיב {בראשית לט-יא} ויהי כהיום הזה ויבא הביתה לעשות מלאכתו א''ר יוחנן מלמד ששניהם לדבר עבירה נתכוונו ויבא הביתה לעשות מלאכתו רב ושמואל חד אמר לעשות מלאכתו ממש וחד אמר לעשות צרכיו נכנס ואין איש מאנשי הבית וגו' אפשר בית גדול כביתו של אותו רשע לא היה בו איש תנא דבי ר' ישמעאל אותו היום יום חגם היה והלכו כולן לבית עבודת כוכבים שלהם והיא אמרה להן חולה היא אמרה אין לי יום שניזקק לי יוסף כיום הזה {בראשית לט-יב} ותתפשהו בבגדו לאמר וגו' באותה שעה באתה דיוקנו של אביו ונראתה לו בחלון אמר לו יוסף עתידין אחיך שיכתבו על אבני אפוד ואתה ביניהם רצונך שימחה שמך מביניהם ותקרא רועה זונות דכתיב {משלי כט-ג} ורועה זונות יאבד הון מיד {בראשית מט-כד} ותשב באיתן קשתו א''ר יוחנן משום ר' מאיר ששבה קשתו לאיתנו ויפוזו זרועי ידיו נעץ ידיו בקרקע ויצאה שכבת זרעו מבין ציפורני ידיו מידי אביר יעקב מי גרם לו שיחקק על אבני אפוד אלא אביר יעקב משם רועה אבן ישראל משם זכה ונעשה רועה שנאמר {תהילים פ-ב} רועה ישראל האזינה נוהג כצאן יוסף תניא היה ראוי יוסף לצאת ממנו י''ב שבטים כדרך שיצאו מיעקב אביו שנאמר {בראשית לז-ב} אלה תולדות יעקב יוסף אלא שיצא שכבת זרעו מבין ציפורני ידיו ואעפ''כ יצאו מבנימין אחיו וכולן נקראו על שמו שנאמר {בראשית מו-כא} ובני בנימין בלע ובכר ואשבל וגו' בלע שנבלע בין האומות ובכר בכור לאמו היה ואשבל ששבאו אל גרא שגר באכסניות ונעמן שנעים ביותר אחי וראש אחי הוא וראשי הוא מופים וחופים הוא לא ראה בחופתי ואני לא ראיתי בחופתו וארד שירד לבין אומות העולם א''ד וארד שפניו דומין לוורד א''ר חייא בר אבא אמר רבי יוחנן בשעה שאמר לו פרעה ליוסף {בראשית מא-מד} ובלעדיך לא ירים איש את ידו וגו' אמרו איצטגניני פרעה עבד שלקחו רבו בעשרים כסף תמשילהו עלינו אמר להן גנוני מלכות אני רואה בו אמרו לו א''כ יהא יודע בשבעים לשון בא גבריאל ולימדו שבעים לשון לא הוה קגמר הוסיף לו אות אחת משמו של הקב''ה ולמד שנאמר {תהילים פא-ו} עדות ביהוסף שמו בצאתו על ארץ מצרים (שפת לא ידעתי אשמע) ולמחר כל לישנא דאישתעי פרעה בהדיה אהדר ליה אישתעי איהו בלשון הקדש לא הוה קא ידע מאי הוה אמר א''ל אגמרי אגמריה ולא גמר אמר ליה אישתבע לי דלא מגלית אישתבע לו כי א''ל {בראשית נ-ה} אבי השביעני לאמור א''ל זיל איתשיל אשבועתך אמר ליה ואיתשלי נמי אדידך ואע''ג דלא ניחא ליה א''ל עלה וקבור את אביך כאשר השביעך יהודה מאי היא דתניא היה ר''מ אומר כשעמדו ישראל על הים היו שבטים מנצחים זה עם זה זה אומר אני יורד תחלה לים וזה אומר אני יורד תחלה לים קפץ





רש"י





	לא כדרך שחלוקין בחומש הפקודים. כלומר לא כדרך שסדורים בחומש הפקודים הוא ספר וידבר שנסדרו בראשו אלה שמות האנשים אשר יעמדו וגו' (במדבר א): בחומש שני. בתחילת ואלה שמות ראובן שמעון לוי ויהודה ויששכר וזבולון באחד מהן בשני בנימין דן ונפתלי גד ואשר ויוסף: א''כ מה ת''ל כתולדותם. הואיל ולא כדרך לידתן נסדרו: תיובתא דרב כהנא. דלכולי עלמא אין זה סדר הר גריזים והר עיבל דאילו סדר הר גריזים שמעון ולוי ויהודה יששכר ויוסף ובנימין ודהר עיבל ראובן גד ואשר וזבולון דן ונפתלי: מרובה מחציו כו'. והיינו דקאמר והחציו אל מול הר עיבל החציו ממועט שבחציו: מפני שלוי למטה. זקני כהונה ולויה היו עם הארון בין שני ההרים כדלקמן: כל שכן דבצרי להו. חציו של הר גריזים שהרי שבט לוי מהן היה: אלא הכי קאמר אע''פ ששבט לוי למטה. אפ''ה חציו של הר גריזים מרובה מפני שיוסף עמהן ומרובין היו: וידברו בני יוסף וגו'. סופו דקרא ואני עם רב אשר עד כה ברכני ה': עולי עין. עולין על העין ואין העין עולה עליהם: וידגו לרוב. כן ברכן יעקב למנשה ואפרים: בציר חדא הוו. אאבן השניה קאי: כתולדותם בעינן. כשמות אשר קרא להם אביהם: בסתר. שנתייחד עם הערוה והעמיד על עצמו וכבש את יצרו: יהודה שקידש שם שמים בפרהסיא. על הים כדלקמן: נקרא כולו. שם בן ארבעה אותיות כלול בשמו של יהודה: לדבר עבירה. והאי מלאכתו תשמיש: מלאכתו ממש. מלאכה: צרכיו. תשמיש: יאבד הון. שם טוב שהוא יקר מכל הון: קשתו. שכבת זרעו על שם שיורה כחץ: ויפוזו. לשון ויפוצו שהזיי''ן והצד''י מתחלפין כמו זעקת צעקת: שנעץ אצבעותיו בקרקע. ונסמך עליהן כדי שיתייסר ויטרד בצערו ויעבור תוקף יצרו: מידי אבירותיו של יעקב. משם זכה להיות רועה ומשם זכה להיות באבן מאבני ישראל: רועה ישראל האזינה. כלפי שכינה נאמר: נוהג כצאן יוסף. קרי כצאן יוסף המנהיגים כצאנו של יוסף אלמא מיקרו ישראל צאנו של יוסף והוא הרועה: אלה תולדות יעקב יוסף. תולדות שיצאו מיעקב כנגדן ראוי לצאת מיוסף: ואף על פי כן יצאו מבנימין אחיו. אותן עשרה שפיחתו מיוסף בעשר אצבעותיו: שגר באכסניא. בארץ נכריה: מופים. מפורש במדרש רבי תנחומא שהיה פיו כפי יעקב אבינו בהלכות שקיבל משם ועבר: אצטגנינות. חכמים וחוזים בכוכבים ויודעים בחכמת המזלות: גנוני מלכות. גווני מלכות בחכמה גבורה ויופי: עדות ביהוסף שמו. סיפיה דקרא שפת לא ידעתי אשמע: איתשיל אשבועתך. השאל לחכמים שיתירוה לך:





תוספות





	לעשות צרכיו. נראה משום דהוציאו בלשון ביאה ויבא הביתה קא דייק נמי דלעשות צרכיו נכנס: באותה שעה באתה דיוקנו של אביו. כתב רבינו משה הדרשן ואין איש מאנשי הבית [שם בבית דמשמע דוקא מאנשי הבית] לא היה שם מכלל דאיש אחר שלא מאנשי הבית כלומר חלוק ומופלג מתורת אנשי הבית היה שם וזהו דמות דיוקנו של אביו ותימה קצת מנלן דנראית לו בחלון ושמא מדכתיב בבית דמשמע בבית לא: איתשיל נמי אדידך ואע''ג דלא ניחא ליה. ותימה הלא לא היה יכול לישאל על נדרו כי אם מדעתו של פרעה כמו ההוא מעשה דצדקיהו ונבוכדנצר דמייתי התם מיהו מהכא משמע דהוה בפניו דאמר בפ' ר' אליעזר בנדרים (דף סה.) המודר הנאה מחברו אין מתירין לו אלא בפניו פי' בפניו ואפילו בעל כרחו ומיהו תימה לומר דהנודר על דעת חבירו מתירים לו שלא מדעת חבירו ושמא אוקמיה במלתא דגיזום בעלמא שגיזמו כך מיהו לא היה יכול לישאל עליו אי לא ניחא ליה לפרעה:





תוספות שאנץ

ואין איש מאנשי הבית יש במדרש שבדק יוסף עצמו ולא מצא מעשה של איש שלא היה לו מילה שמצא עצמו טומטום:



שגר באכסניות בארץ נכריה:



מופים מפרש בתנחומא שהיה פיו כשל אביו בהלכות שקבל משם ועבר:



אשתעי איהו בלשון הקדש. צ"ע אי הוו ע' לשון חוץ מלשון הקדש דהא הכא לא הוה ידע ליה ואמר בסוכה שע' פרים שמקריבין בחג הסוכות כנגד ע' אומות חוץ מישראל ואמר נמי בסדר פנחס דמונה ס"ה משפחות בישראל וע' באומות היינו דכתיב כי אתם המעט ה' משפחות מעט מכל העמים:





מהרש"א - חידושי אגדות

לא כדרך שחלוקין בחומש הפקודים כו'. גם שלא נזכר שם לוי מ"מ י"ב הוו שם דיוסף נחלק לשנים אפרים ומנשה אלא כדרך שחלוקין בחומש שני כו' יהיה יוסף באחרונה כפי' רש"י הגם שלא נזכר בסדר ההוא בקרא שם יוסף כלל דלא חשיב שם אלא י"א בני יעקב הבאים מצרימה מ"מ נזכר אח"כ לכללו אתם כדכתיב ויוסף היה במצרים ומזה הטעם גם שהיה יוסף גדול באחיו נכתב באפוד באחרונה למעלתו וגדולתו שלא היה בכלל באי מצרים כי כבר נתגדל במצרים טרם בואם ואז בבואם נעשה מטתו של יעקב שלימה עם יוסף שהיה שם וק"ל:


ולא כשמות שקרא להן משה ראובן ולא ראובני כו'. לא נמצא במקרא בתורה בפרשת פנחס אלא גבי ראובן ושמעון ראובני שמעוני אבל בדן וגד לא נאמר שם הגדי הדני אלא בנביאים נמצא וצ"ל דלאו דוקא שקרא להן משה וק"ל:


חציו של מול הר גריזים מרובה מחציו של הר עיבל כו'. וכתבו התוס' דבירושלמי איתא בהיפך מלמד שמועטין בהר גריזים ומרובין בהר עיבל כו'. וכתבו דהירושלמי מיושב יותר והיינו משום דוהחציו בהר עיבל בה' משמע שהוא המבורר והוא הרוב דהוי חציו בשבטים ורובא בגברי כו' ע"ש אבל המקראות בפרטן של השבטים אינן מוכח כן אלא דאותן ו' שבטים שבהר גריזים היו יותר ט' אלף בערך ודוחק לומר שמן הלוים עמדו למטה ט' אלפים או יותר כמ"ש התוס' דמשמע לקמן דלא עמדו למטה אלא זקני כהונה ולויה אבל לתלמודינו דאותן דהר גריזים מרובין ניחא כוליה בפשטיה והא דכתיב והחציו בה' גבי הר עיבל לאו משום דהוא מבורר ברוב גברי כמ"ש התוס' אלא דה"פ שהוא מבורר בחציין של שבטים שאותן ו' שבטים שבהר עיבל עמדו כלם שם אבל חציו של הר גריזים לא עמדו כלם שם שהרי מלוים עמדו הרבה מהם למטה. וז"ש אע"פ שלוי למטה מאותן של הר גריזים ולכך נאמר באותן של הר עיבל והחציו בה' שהוא מבורר יותר בחציו של שבטים שעמדו כלם שם מ"מ שבהר גריזים מרובין כדמסיק שבני יוסף עמהם שנאמר וידברו בני יוסף את יהושע גו' ומיהו ק"ק ל"ל לאתויי קרא דיהושע משום דבני יוסף המרובים עמהם הא בפרטן של הר גריזים מפורש בתורה שהן מרובים תשעה אלפים בערך ונראה לפרש דמשמע ליה מהאי קרא דספר יהושע דנתרבו ונתגדלו בני יוסף באותה שנה להיות הרבה מהם יותר מבני כ' דהיינו ממנין אחרון שבפרשת פנחס עד אחר העברת הירדן דאל"כ מאי קאמרי בני יוסף ואני עם רב שהרי בפרטן לא היו יותר מבני יהודה רק בערך ח' אלפים ולהכי מייתי מהאי קרא דאף אם נאמר שעמדו למטה כט' אלפים מבני לוי מ"מ שבהר גריזים מרובין ע"י בני יוסף שנתרבו ודאי באותה שנה כדכתיב ואני עם רב גו' ודו"ק:


עלה לך היערה א"ל לכו והחבאו אתכם כו'. מפורש פרק י"נ:


אל תקרי עלי עין כו'. פרק הפועלים:


והכא בנימין שלם כדכתיב ואביו קרא לו בנימין כו'. דגבי קריאת אביו דודאי איכא טעם בקריאתו כך כמו בכל בניו וכמו שפרש"י בן ימין בן שנולד בדרום או ימין מלשון חוזק כמו שפי' הרמב"ן הוצרך לכתוב ימין ביו"ד לידע טעם קריאת אביו כך אבל בכל התורה היכא דקראו לא איצטריך לאשמועינן טעם קריאתו וכיון שהיו"ד נחה לא דק למכתבה ודו"ק:


יוסף שקידש ש"ש בסתר כו' מאי היא דכתיב כו' מלמד ששניהם לדבר עבירה כו'. לכאורה הוא ראיה לסתור וי"ל דאם לא היה מתכוין הוא כשבא לבית ג"כ לדבר עבירה אפשר שמיראת אדוניו פירש גם אז כמ"ש לעיל הן אדוני לא ידע אתי גו' ולא חשך ממני מאומה כ"א אותך גו' ויהי כדברה אליו יום יום ולא שמע גו' דאין זה קידוש השם אלא מיראת אדוניו שמא ירגישו בדבר הזה אנשי הבית אבל הכא כתיב ויהי כהיום הזה גו' ואין איש גו' שלא היה לו יראה מאנשי בני בית כדלקמן אותו היום יום כו' דאשמועינן קרא דביאתו לבית היה גם כן לדבר עבירה ביום הזה ושוב כשפירש אח"כ ה"ז קידוש השם בסתר והתוס' שכתבו משום דהוציאו בלשון ביאה ויבא גו' ע"ש היינו למ"ד לקמן לעשות צרכיו נכנס שלא הביא תחלת המקרא אבל הכא לא הוצרכו לפרש כן אלא מתחלת המקרא ויהי כהיום הזה גו'. דריש ליה כמו שכתבנו ועי"ל למ"ד לעשות צרכיו נכנס מדלא כתיב לעשות מלאכה וכתיב מלאכתו דייק ליה לעשות צרכיו ולא מלאכת אדוניו ומ"ד מלאכתו ממש מפרש לה מלאכתו המיוחדת לו כעין לעיין בפנקסו כמפורש בתנחומא ע"ש:


ואין איש גו' אפשר בית גדול כו' אותו היום יום אידם כו'. ורש"י בחומש קמפיק זה הדרוש מרישא דקרא ויהי כהיום הזה כלומר ויהי כאשר הגיע יום מיוחד כו' ע"ש ולא ידענא למה הניח דברי התלמוד דלא מפיק ליה הכא אלא מסיפא דקרא ואין איש גו' אפשר בית גדול כו' ויש ליישב פרש"י בחומש ע"פ התנחומא דדריש שם ר"י אין איש גו' שבקש עצמו כו' ודריש נמי ר"י גופיה הא דיום אידם כו' והיינו מרישא דקרא ויהי כהיום הזה גו' גם מה שפירש שם יום מיוחד יום צחוק כו' הוא ע"פ התנחומא ע"ש:


באותה שעה באתה דיוקנו של אביו כו'. ועיין בתוספות בשם ר"מ דרשן מדכתיב ואין איש מאנשי הבית הא חלק מאנשי בית היה שם והיינו דמות דיוקנו כו' ומדכתיב בבית משמע בבית לא ע"כ תוכן דבריו ופי' בבית לא אבל בחלון היה וע"כ האי דיוקא לא קאי אאנשי בית כמשמעות הכתוב דהנהו ודאי בחלון נמי לא הוו דהלכו לבית עבודת כוכבים אלא דקאי אאיש אחר שלא מאנשי בית ואולי שרמזו בדמות דיוקנו והוא צורת יעקב החקוקה תחת כסא הכבוד נראית לו בחלון ושער השמים ולזה כתב מידי אביר יעקב ובמדרש כיון שבא ליזקק לה בא הקב"ה בדמות אביו ונתקררה כו' ע"כ וק"ל:


א"ל יוסף עתידין אחיך שיכתבו על אבני כו'. סמיך אדרשה דלקמן משם רועה אבן גו' והוא מבואר שנכתב שמותם במקום קדוש על אבני אפוד בבגדי קודש שיהיה שמם לזכרון לקדושה והוא בגדר ערוה כדאמרי' כל מקום שיש גדר ערוה אתה מוצא קדושה. וז"ש רצונך שימחה שמך מביניהם. בגדר ערוה ותקרא רועה זונות יאבד הון כו' ופרש"י שם טוב שהוא יקר מכל הון עכ"ל ויש לפרשו כפשטיה יאבד הון היינו האבן האפוד שהיה שוה הון רב כדאמרינן פ"ב דעבודת כוכבים. וקאמר מיד ותשב באיתן קשתו כו' ששבה קשתו לאיתנו כו'. עי' פרש"י ועוד י"ל מלשון קישוי ערוה וכן נראה מלשון ב"ר. וקאמר ויפוזו זרועי ידיו גו' ויצא ש"ז מבין כו'. עי' פירש"י ועוד י"ל יפוזו מלשון פיזור חסר הרי"ש וזרועו מלשון זרע וכ"ה לשון ב"ר ויפוזו זרועי ידיו אר"י נתפזר זרעו ויצא לו דרך צפורניו ומידיו לשון רבים קאמר דנעץ ידיו בקרקע וכ"ה לשון תנחומא נעץ עשר אצבעותיו בקרקע כו' ודקדק לומר מבין צפורני ידיו כו' משום דודאי היה יוסף נזהר מליגע ידיו באמה כדאמרינן בפרק כל היד ומיהו משום בטול ש"ז נענש שלא יצאו ממנו י"ב שבטים כדלקמן. ואמר משם זכה ונעשה כו'. דגם לזה זכה תחת שא"ל אביו שלא יהיה נקרא רועה זונות גו' וקיבל דבריו זכה להיות רועה לכלכל את אביו וביתו במצרים וק"ל:


ראוי היה יוסף לצאת כו' שנאמר אלה תולדות יעקב יוסף גו' דלפי פשוטו כמו אלה תולדות נח שם חם ויפת ה"ל למיכתב נמי הכא אלה תולדות יעקב ראובן כו' כסדר תולדותן וכ"ה בב"ר לא הוי צריך למימר כן אלא אלה תולדות יעקב ראובן כו' ולכך דריש ליה הכא אלה תולדות במספר דהיינו י"ב שהיו ליעקב ראוים לצאת מיוסף ולפי שהוא היה עיקר תולדותיו שכל עצמו של יעקב לא עבד אלא ברחל וכל מה שאירע ליעקב אירע ליוסף וזיו איקונין היה דומה לאביו כדמפורש הכל בב"ר ולזה משפחתו ממנו עשרה בנים בהוצאות ש"ז נתנו לאחיו בנימין שהיה ג"כ בן רחל ויש לשאול אם אלו י' בנים שהוליד בנימין היו תחת הפחת של יוסף תולדות עצמו היכן הלכו דמסתמא בנימין נמי היה ראוי להעמיד תולדות ויש לפרש לא שכל אלו עשרה נולדו לבנימין תחת הפחת של יוסף אלא דקאמר דלכך נולדו לו כ"כ בנים עשרה שלא נולדו לאחד מן השבטים כדי למלאות הפחת של יוסף ושיהיו י"ב בנים מבני רחל כמו שהיו ראוים לצאת מיוסף ולכך נקראו על שם יוסף כמו שני בניו אפרים ומנשה נקראו על שם שביו כמ"ש כי נשני אלהים גו' וכי הפרני אלהים בארץ עניי גו' כך נקראו אלו י' בני בנימין ע"ש שביו של יוסף ומהטעם כי שמות הרבה מהשבטים טעמם מפורש בכתוב ראו חז"ל לתת במדרשות טעם גם בשאר שמות כדאמרי' בפ"ק דברכות מנלן דשמא גרים דכתיב אשר שם שמות בארץ גו' והשמיט הכא לפרש שם מופים משום דבפרשת פנחס קראו שפופם וע"פ התנחומא פירש"י טעם לשם מופים ע"ש וכן לשם שפופם פירש"י בפרשת פנחס ע"ש שהיה שפוף בין האומות ודו"ק:


עבד שלקחו רבו כו'. דאיתא במדרש שהיה כתוב בנימוסי מצרים שאין עבד מולך ולא לובש בגדי שרים כפירש"י בפסוק נער עבד עברי. והיתה תשובת פרעה גנוני מלכות אני רואה בו. כלומר שאני רואה בחכמתו ותוארו שאין זה מן יחוסי עבדים אלא מבני מלכים ושלא כדין נמכר לעבד כמ"ש כי גנב גנבתי מארץ גו'. וכן שא"ל א"כ יהא יודע בע' לשון כו'. היה בנימוסיהם וכדאמרינן בסנהדרין דלא העמידו אלא היודע בע' לשון. ואמר בא גבריאל ולימדו כו'. הוסיף לו אות אחת משמו כו' שנאמר עדות ביהוסף גו'. איתא במדרשים רמז בהאי קרא שמתחיל בע' ומסיים בע' והא ודאי הא דזכה יוסף לתוספות ה' היה בעבור שקידש ש"ש בסתר כדלעיל אלא דהכא קאמר ע"י שקידש שם שמים בסתר וכבש יצרו זכה בשעה הצריכה לו להוסיף לו ה' משמו של הקב"ה כדי שידע בע' לשון ושעל ידי זה יעלה לגדולה ולולי שכבש יצרו באשת פוטיפר לא היה זוכה לכל זה ופי' הכתוב כך הוא עדות ביהוסף גו' שם של י"ה שהוא עדות לישראל בגדר ערוה כמ"ש שבטי יה עדות לישראל גו' נתקיים ביוסף שנתוסף לו ה' ביהוסף שמו הוא שם י"ה ועי"ז זכה בצאתו מושל על מצרים כי גם שפת לא ידעתי אשמע ויש בזה רמז בתורה שאמר פרעה הנמצא כזה איש אשר רוח אלהים בו דהיינו כח מלאכי שמים כמ"ש עושה מלאכיו רוחות גו' או אות ה' משמו של הקב"ה הוא רוח אלהים ואמר ע"ז אחרי הודיע אלהים אותך את כל זאת גו' דהיינו ע' לשון אין נבון גו' ועל פיך ישק גו'. ואמר למחר כל לישנא כו'. אישתעי איהו בלה"ק לא הוה ידע כו'. גם בזה יש רמז בקרא דבתר האי קרא דמייתי כתיב ויקרא פרעה שם יוסף צפנת פענח גו' ע"ש מילי דטמירן לפרעה היינו לה"ק גליין כבר ליוסף גם משמעות דטמירן כבר ליוסף היינו ע' לשון גליין ליה עתה בתוספת ה' לו. מסוגיא זה משמע דלשון הקדש אינו בכלל ע' לשונות וכן נראה דע' אומות בזולת ישראל כדמוכח מע' פרי החג והא דאשבעי' פרעה דלא מגלי ליה לאו משום נימוסיהן שידע המלך כל ע' לשונות דודאי לה"ק אינו בכלל ע' לשון אלא משום דגנאי היה לו לפרעה שיוסף ידע בלשון אחד שהוא לה"ק יותר על ע' לשון והוא לא ידע להשיב לו השתא אין מקום לקושיית הרא"ם גבי פי המדבר גו' דאיך הורשה יוסף לדבר עם אחיו בלה"ק כו' ע"ש דפרעה לא אשבעי' אלא משום גנאי שלא ישתעי עמו כיון שלא יוכל להשיב לו וק"ל:


כי א"ל אבי השביעני א"ל זיל איתשל כו'. דמשמע מתוך הכתובים שהוצרך יוסף לרבות עליו רעים לבקש מפרעה על כך כמ"ש וידבר יוסף אל בית פרעה גו' אם נא מצאתי חן בעיניכם דברו נא באזני פרעה לאמר אבי השביעני גו' והיינו דלא ניחא ליה לפרעה משום דאיתא במדרשות שראה פרעה שנתברך נילוס כשבא יעקב למצרים גם שפסק הרעב וע"כ רצה לעכב גם ארונו שם ולולי השבועה של יוסף שקבל עליו לא היה נתרצה פרעה להעלותו משם כדכתיב עלה וקבור את אביך כאשר השביעך ובודאי דהיה מפציר ביוסף משום זה זיל איתשל אשבועתך אי לאו דא"ל ואיתשל נמי אדידך ודו"ק:





חכמת שלמה

רש"י בד"ה לא כדרך כו' יעמדו אתכם וגו' כצ"ל והס"ד:


בד"ה מרובה כו' הר עיבל ממועט שבחציו כצ"ל והס"ד והד"א:


בד"ה יהודה שקידש שם שמים כו' כדלקמן כצ"ל והס"ד:


בד"ה מידי אבירותיו של יעקב הס"ד:


בד"ה רועה ישראל כו' נאמר הס"ד:


בד"ה אלה תולדות כו' מיוסף הס"ד:


תוס' בד"ה באותו שעה כו' מאנשי הבית שם בבית דמשמע דוקא מאנשי בית לא היה שם כו' היה שם וזהו דמות כו' כצ"ל:


בד"ה איתשיל ושמא אוקמיה במלתא דגיזום כו' כצ"ל:





רש"ש

גמרא דן ולא דני גד ולא גדי. כ"ה הגי' בע"י ונכון:



שם ותשב באיתן קשתו אר"י משום ר"מ כו'. עמש"כ לעיל (לה בס"ד):





בן יהוידע

אָמְרוּ לֵיהּ זַרְעֵיהּ יוֹסֵף לֹא שָׁלְטָא בֵּיהּ עֵינָא בִּישָׁא (בראשית מט, כב). יש להבין למה אמרו זרעיה דיוסף ולא אמרו שבטא דיוסף או בני יוסף? וגם בגמרא דברכות (ברכות כ.) ושאר דוכתי מצינו לשון זה דאמר אנא מזרעיה דיוסף קא אתינא.
ונראה לי בס"ד על פי מה שכתוב בספר הלקוטים בשם אחד מתלמידי האר"י ז"ל בפרשת שמות סוד חצי בני מנשה שלא נכנסו לארץ, דע שיוסף נשא אסנת שהיתה בת דינה שנתעברה משכם והיה חציה קליפה מצד שכם וחציה קדושה מצד דינה אך יוסף היה כולו קדושה וכאשר נזדווג עם אסנת נולד מנשה ולקח מצד אמו החצי שבה שהוא מהקליפה ולקח מאביו החצי של הקדושה וכשבא אפרים לקח הקדושה חציה מצד אמו שהוא החצי של הקדושה וחציה משל אביו שהוא קדושה ועל כן אפרים היה כולו קדוש.
ולכן כאשר הביא יוסף לאפרים ומנשה אצל אביו לברכם נטל אפרים בימינו משמאל ישראל ומנשה בשמאלו מימין ישראל כנודע ואמר לו אביו יָדַעְתִּי בְנִי יָדַעְתִּי וכו' (בראשית מח, יט) כנודע ועל זה לא נכנסו לארץ חצי שבט מנשה! עד כאן לשונו עיין שם.
ודע כי מה שאמר הרב שהיתה אסנת חציה קליפה מצד שכם לאו קליפה גמורה חס ושלום אלא בשכם היו ניצוצות קדושה רבים וגדולים ומעורב בהם רע ובשביל שהיה בהם תערובת רע קרי להו קליפה ודוק.
נמצא דחצי שבט מנשה שהיו בחוץ לארץ היו מצד אותו החצי של קליפה שלקח מנשה מאמו אבל אותו חצי השבט שנכנסו לארץ ישראל היה כולו מצד שלקח מנשה מאביו יוסף הצדיק ע"ה.
ולפי זה זאת הברכה שיש לו ליוסף הצדיק ע"ה על ביטול עין הרע לא זכו בה בני מנשה כולם אלא זכו בה רק אותו החצי של שבט מנשה שנכנסו לארץ שהם מצד חצי הקדושה שלקח מנשה מיוסף שהם זרעו של יוסף ממש ולא יתייחסו לאמם אבל אותם שהיו בחוץ לארץ שהם מצד החצי של האם אינם נקראים זרע יוסף ממש ולכך לא זכו בברכה זו שלו ועל כן בכל מקום הוא אומר אנא מזרעא דיוסף קא אתינא, שבא לשלול אותו החצי שהיו בחוץ לארץ. וכן כאן אמרו אותם החצי שנכנסו לארץ זרעיה דיוסף לא שלטא ביה עינא בישא שבאו לשלול אותם שבחוץ לארץ.



רַבִּי יוֹסֵי בְּרַבִּי חֲנִינָא אָמַר: מֵהָכָא "וְיִדְגּוּ לָרֹב בְּקֶרֶב הָאָרֶץ" מַה דָּגִים שֶׁבַּיָּם מַיִם מְכַסִּין עֲלֵיהֶן וְאֵין הָעַיִן שׁוֹלֶטֶת בָּהֶן, אַף זַרְעוֹ שֶׁל יוֹסֵף אֵין הָעַיִן שׁוֹלֶטֶת בָּהֶן. קשא אמאי לא ניחא ליה לרבי יוסי ברבי חנינא בפסוק בֵּן פֹּרָת עֲלֵי עָיִן (בראשית מט, כב) דמפורש בו להדיה על העין?
ונראה לי בס"ד דרבי יוסי ברבי חנינא בא להוסיף הוכחה משום דיש לפקפק בפסוק 'עֲלֵי עָיִן' דראיתי להרד"ק ז"ל ושאר מפרשים שהכריחו דאותם בני יוסף שבאו לפני יהושע לטעון מַדּוּעַ נָתַתָּה לִּי נַחֲלָה גּוֹרָל אֶחָד וְחֶבֶל אֶחָד וַאֲנִי עַם רָב עַד אֲשֶׁר עַד כֹּה בֵּרְכַנִי הֳ' (יהושע יז, יד) אלו הם שבט מנשה היו אבל שבט אפרים לא היה להם לצעוק כי יותר היו בצאתם ממצרים ממה שהיו בבואם לארץ אך בני מנשה היה מספרם כשנכנסו לארץ יותר ממספרם כשיצאו ממצרים סך עשרים אלף וחמש מאות ולפי שאבותיהם שהיו מיוצאי מצרים היו מועטים ועתה נעשו עם רב לא נטלו חלקם אלא כנגד אבותיהם שהיו מיוצאי מצרים שנאמר לשמות מטות אבותם ינחלו, עד כאן דבריו רד"ק ז"ל וכן הסכימו שאר מפרשים דרק בני מנשה לבדם היו מתרעמים בדבר זה.
ועל פי הדברים האלה פרשתי בס"ד רמז הכתוב דאמרו לו אֲשֶׁר עַד כֹּה בֵּרְכַנִי הֳ' רמזו בזה על יתרון עשרים אלף וחמש מאות שיש להם יותר מזמן שיצאו ממצרים. והיינו כ' ד'כֹּה' הוא עשרים אלף ואות ה' הוא חמש מאות וזהו עַד 'כֹּה' בֵּרְכַנִי הֳ' נקטי אות כ' על האלפים ואות ה' על המאות.
ולפי האמור דאותם המדברים היו בני מנשה לכך ליכא הוכחה לדבריהם בעבור עין הרע מן פסוק בֵּן פֹּרָת, כי הפסוק כפול ויש לפרשו חציו על שבט מנשה וחציו על שבט אפרים והיינו בֵּן פֹּרָת יוֹסֵף ברכה למנשה כי הוא הראשון והבכור וּבֵּן פֹּרָת עֲלֵי עָיִן ברכה לשבט אפרים ואם כן ברכה של העין לא נתנה אלא לאפרים ואיך טוענים בה בני מנשה? לכך הביא הוכחה לדבריהם על ברכה של עין הרע מן פסוק וְיִדְגּוּ לָרֹב בְּקֶרֶב הָאָרֶץ (בראשית מח, טז) כי ברכה זו נאמרה לשניהם ביחד.
ובזה מובן שפיר דברי רש"י ז"ל שכתב וְיִדְגּוּ לָרֹב כך ברכן יעקב למנשה ואפרים. ותמהו המפרשים מאי קא משמע לן רש"י בזה? ולפי האמור ניחא דקשיא ליה למה נד רבי יוסי ברבי חנינא מפסוק בֵּן פֹּרָת עֲלֵי עָיִן דנקיט להדיא עין? ותירץ וְיִדְגּוּ לָרֹב כך ברכן יעקב למנשה ואפרים ביחד בהשוואה אחת מה שאין כן פסוק בֵּן פֹּרָת עֲלֵי עָיִן יש לפרשו על אפרים בלבד כי שתי חלוקות נקיט הראשנה למנשה והשניה לאפרים.
והנה לפי האמת בֵּן פֹּרָת עֲלֵי עָיִן עין נמי קאי על שניהם ובזה פרשתי רמז הכתוב שאמר אֲשֶׁר עַד כֹּה בֵּרְכַנִי הֳ' כי ברכת העין בפסוק בֵּן פֹּרָת עיקרה היא בשלשה תיבות שהם פֹּרָת עֲלֵי עָיִן שהם תשעה אותיות ותיבות וְיִדְגּוּ לָרֹב בְּקֶרֶב הָאָרֶץ יש בהם ט"ז אותיות סך הכל כ"ה אותיות ובזה יובן בס"ד מה שאמר לו אֲשֶׁר עַד 'כֹּה' בֵּרְכַנִי הֳ'.



יוֹסֵף שֶׁקִּדֵּשׁ שֵׁם שָׁמַיִם בַּסֵּתֶר, הוֹסִיפוּ לוֹ אוֹת אַחַת מִשְּׁמוֹ שֶׁל הַקָּדוֹשׁ בָּרוּךְ הוּא. נראה לי בס"ד יש יתרון ביוסף על יהודה שהקדוש ברוך הוא נתן לו תוספת זו בשמו מה שאין כן יהודה אמו קראתו בעת הלידה כמנהג העולם. ואף על גב דודאי מן השמים שמו בלבה לקרותו בשם זה אינו ניכר הדבר ונראה גם זה היתרון הוא נעשה כמשפט כי יוסף הצדיק ע"ה הוא עצמו קדש שם שמים לכך זכה שנוסף לו אות ה"א על פי דבורו יתברך להדיה מה שאין כן יהודה זרעו קדשו שם שמים על הים לכך זכה לשם על ידי אמו שאינה ניכרת המעלה בזה.
ואפשר לפרש בס"ד טעם שיהודה זכה לאות ה"א אחרונה גם כן ויוסף רק לאות ה"א ראשונה ולא לאחרונה, מפני כי ידוע אות ה"א ראשונה היא עלמא דאתכסייא ולכן יוסף שקדש שם שמים בסתר זכה לאות ה"א ראשנה שהיא עלמא דאתכסייא אבל יהודה שקדש שם שמים בפרהסייא זכה מעיקרו גם לאות ה"א אחרונה שהיא עלמא דאתגלייא.
גם יש לומר יוסף שהוא בסוד הדוכרא לכך נעשה בשמו אות ה"א אחרונה שהיא במלכות נוקבה אבל יהודה שהוא במלכות נוקבה נעשה בשמו אות ה"א אחרונה ונעשה כך כדי להורות על זאת.



יוֹסֵף מַאי הִיא? דִּכְתִיב: "וַיְהִי כְּהַיּוֹם הַזֶּה וַיָּבֹא הַבַּיְתָה לַעֲשׂוֹת מְלַאכְתּוֹ" אָמַר רַבִּי יוֹחָנָן: [מְלַמֵּד], שֶׁשְּׁנֵיהֶם לִדְבַר עֲבֵרָה נִתְכַּוְּנוּ. "וַיָּבֹא הַבַּיְתָה לַעֲשׂוֹת מְלַאכְתּוֹ", רַב וּשְׁמוּאֵל, חַד אָמַר: לַעֲשׂוֹת מְלַאכְתּוֹ מַמָּשׁ נִכְנַס. וְחַד אָמַר: לַעֲשׂוֹת צְרָכָיו נִכְנַס (בראשית לט, יא). הקשה מהרש"א ז"ל לכאורה היא ראיה לסתור? יעוין שם ונראה לי בס"ד דבאמת דברי רבי יוחנן שאמר שְּׁנֵיהֶם לִדְבַר עֲבֵרָה נִתְכַּוְּנוּ וכן דברי האומר לַעֲשׂוֹת צְרָכָיו נִכְנַס צריכין הבנה דלפי פשוטם הם דברים תמוהים דאין השכל מקבלם להוציא לעז על אותו צדיק שהתורה העידה עליו באומרה וַיְהִי כְּדַבְּרָהּ אֶל יוֹסֵף יוֹם יוֹם וְלֹא שָׁמַע אֵלֶיהָ לִשְׁכַּב אֶצְלָהּ לִהְיוֹת עִמָּהּ (בראשית לט, י) שיבא אדם לומר דאותו היום הסכים לעשות עבירה ממש חס ושלום! ועלה למטה ערום אלא דדיוקנו של אביו הנראית אליו הפרישה מדבר זה, הנה בודאי דבר זה לא יתכן לאומרו על אותו צדיק שלא נשתבח שום צדיק כמוהו בכפיית היצר הרע של עבירה אשר בעבור כן זכה לתואר שם צדיק שמזכירים אותו בשם זה תמיד עד עולם! ואיך יאומן כי מראה דיוקנו של אביו שנצטיירה לפניו תפריש אותו מעבירה ולא יהיה פורש מיראת הקדוש ברוך הוא מלכו של עולם אשר כבר אמר לה וְאֵיךְ אֶעֱשֶׂה הָרָעָה הַגְּדֹלָה הַזֹּאת וְחָטָאתִי לֵאלֹקִים (בראשית לט, ט) היתכן שיהיה בוש וירא מדיוקנו של אביו יותר מהקדוש ברוך הוא? ודאי זה לא יעלה על לב לחשוב כך!
אך עשה אזניך כאפרכסת ושמע דברים המוצדקים דודאי כונת רבי יוחנן וגם מאן דאמר לַעֲשׂוֹת צְרָכָיו נִכְנַס אין כונתם לומר דמטרת כונתו לעשות עבירה חס ושלום ממש אלא הענין הוא דהנלחם עם יצר הרע דעבירה ואינו חוטא יש בזה שני סוגים האחד כשרואה מתעורר בלבו קצת תאוה הוא מתאזר ומזדרז לדחות מקרבו מחשבות רעות של התאוה ודוחה אותם מעליו כדי שלא יתגברו עליו כוחות היצר הרע ויבערו אש התאוה בלבו להבת שלהבת ונמצא מתאזר בעוד אש התאוה בלבו ניצוץ קטן הוא מכבהו ובזה ניצול מן העבירה.
ויש שהוא נוטה לכוחות היצר הרע ואינו בורח מהם ונותן מקום ליצר הרע להגביר בו אש התאוה עד שיביאנו לעשות העבירה בפועל וכשיגיע אל נקודת מעשה העבירה שכבר קשרו היצר הרע בחבלים ועבותות התאוה הרעה וכבר בערה בקרבו אש להבת שלהבת הנה הוא מנתק החבלים והעבותות ומכבה אש הגדולה כרגע ופורש מן העבירה!
והנה שבחו של זה הוא אלף ידות על הראשון משל לראובן ושמעון נלחמים זה בזה ובתחלת המלחמה הכניע ראובן את עצמו לפני שמעון ונתן לו מקום שיוכל לקום עליו ולהפילו לארץ ולכפותו בחבלים ועבותות ופשט שמעון את ידו ויקח הסכין לשחוט את ראובן הכפוף לפניו ונופל בארץ ובעת שהגיעה הסכין לצואר ראובן קם ראובן כארי וניתק החבלים ולקח הסכין מיד שמעון והפילו ושחטו בסכינו דהא ודאי יש לראובן שבח בכך אלף ידות מאם לא היה נמסר מעיקרא ביד שמעון והיה גובר עליו מתחילת המלחמה.
וכן הענין היה אצל אברהם אבינו ע"ה דאמרו רבותינו זכרונם לברכה היה שמח באותם הימים שהיה מוליך את יצחק כדי לשחטו כאדם המוליך את בנו יחידו לחופה! אך אמרו רבותינו זכרונם לברכה בשעת העקידה היה אברהם אבינו ע"ה בוכה מצד הרחמנות שנתעוררה בלבו על יצחק בנו שבא לשחטו והיו יורדים דמעות ממנו לתוך עיניו של יצחק הפתוחות! והקשה הרב מהר"'י [הרב יעקב קרנץ] מדובנא ז"ל והלא אברהם היה שמח שמחה גדולה בדבר זה ואיך נהפך לאיש אחר חס ושלום לבכות מצד לצד?
ופירש הרב ז"ל הוא רצה שתהיה מצוה בתכלית הפאר והמעלה וכשראה עצמו שהוסיף בלבבו שמחה גדולה על הדבר עד שנתבטל היצר הרע המנגד לדבר זה אז שקל בפלס את לבבו שבודאי יהיה בשעת מעשה כמו מלאך שאין לו דבר נגדיי למנעו ממצות השם יתברך לכך חזר והפך מחשבתו שבקש לעורר בלבו הרחמנות על יצחק אשר בא לשחטו עתה עד שהגיע לבכיה גדולה מרוב הרחמנות שנתעוררו בקרבו ונזדרז לשנות עצמו מצד לצד וניתק עצמו מן הבכיה הגדולה לשמחה רבה ועצומה ברגע אחד ונמצא עשה המצוה הזאת בדרך פלא שיגדל ערכה למאד מאד וכנזכר בדברי קדשו.
וכן היה הענין אצל דוד המלך ע"ה בענין אביגיל כשתבע אותה דודאי חלילה לנו לחשוב על אותו צדיק אשר לבו חלל בקרבו (תהלים קט, כב) שביקש לחטוא באשת איש! אלא כונתו היתה לעורר התאוה בקרבו ולהבעיר אש החשק בלבבו כדי שבעת שיגיע לנקודת המעשה ינתק עבותות התאוה ויכבה אש החשק כרגע ויחדל ויפרוש מעשות רע! ולכן בעת שתבע אותה ואמרה לו וְלֹא תִהְיֶה זֹאת לְךָ לְפוּקָה וּלְמִכְשׁוֹל (שמואל א' כה, לא) אז תכף ומיד הודה לדבריה וחדל ממנה! ובאמת כך היתה מטרת כונתו מתחלה בהתעוררות התאוה שיחדל מעשות רע ומצד ענוה שבו תלה מניעתו מצידה שאמר לה כְּלִתִנִי הַיּוֹם מִבּוֹא בְדָמִים (שמואל א' כה, לג).
וכזאת היתה אצל יוסף הצדיק ע"ה כי בתחילה שאמרה לו שִׁכְבָה עִמִּי (בראשית לט, יב) נרתע ונזדעזע ואמר לה אֵיךְ אֶעֱשֶׂה הָרָעָה הַגְּדֹלָה הַזֹּאת וְחָטָאתִי לֵאלֹקִים, ואף על פי שהיתה משתדלת לפתותו בכמה דברים ובכמה אופנים שעשתה לו כדי להבעיר בו אש התאוה לא היתה מועלת כלום לעצמה כי הוא היה דוחה כל זה מעליו והיה מתגבר על יצרו שלא יהיה דולק בו אפילי נצוץ אש דק בתאוה הרעה הזאת וכל מה שהיתה מקשטת עצמה לפניו לא הועיל לה כי הוא היה מצייר אותה בעיניו כמו בהמה מכוערת ומטונפת וכמו נבילה שריחה רע ומחמת כן לא היה יכול היצר הרע להכניס בלבו תאוה ומחשבה רעה אפילו כל שהוא!
וכמו שמצינו ברבי עקיבה ששלטון אחד שיגר לו בלילה שתי נשים יפות שרחצום וסכום וקשטום ככלות חתנים והיו מתנפלות עליו כל הלילה זאת אומרת חזור אצלי וזאת אומרת חזור אצלי והיה יושב ביניהם ומרקק ולא פנה אליהם ובבוקר הלכו הזונות ההם והקבילו פני השלטון ואמרו לו יפה להם המות ממה שנתת אותם לאיש הזה! ושלח וקרא אותו ואמר לו מפני מה לא עשית עם אלו כמעשה בני אדם? אמר לו מה אעשה? ריחם בא עלי מבשר נבילות וטריפות ושרצים! וכנזכר באבות דרבי נתן.
וכן היה הענין אצל יוסף הצדיק ע"ה בתחלה עם אשת פוטיפר אך אחר כך כשהגיע אותו היום שאין איש בבית אמר אם אכנס בזה היום לבית והיא תובעת אותי ואני לא אפנה אליה אין לי פאר בנצחון הזה כי כבר עשיתי היצר הרע חלל בקרבי והורגלתי לצייר את האשה הזאת בעיני כמו בהמה מאוסה ומטונפת וכמו נבילה מוסרחת שריחה רע על כן תאות התשמיש היא בטלה ממני בטבע ומה פאר יש לי בזה היום אם לא אפנה אליה ולא אשמע לדבריה?!
על כן התחכם שאותו היום יכנס לביתה ויפנה לבבו להביט ביופיה ויטה אזניו לקול הפתויים שלה כדי שתתעורר התאוה בקרבו ויתן מקום ליצר הרע להבעיר בו אש החשק ואז כשתגיע התאוה לנקודת פועל הרע, אז אני ברגע אחד אהפוך הקערה של יצר הרע על פיה ואנתק עבותות האהבה של העבירה שקשר בלבי ואכבה אש התבערה שבער בקרבי ואחדל מעשות רע! וכן עשה והצליח ועלתה בידו מחשבתו הטובה אשר חשב כי כאשר הגיע עת לעשות הרע נהפך לאיש אמר 'וַיָּנָס וַיֵּצֵא הַחוּצָה' וזבח יצרו בסכין שלו!
וענין ביאת דיוקנו של אביו שנצטיירה לפניו באותו העת ובא לו במחשבתו קול דברים כאילו היה מדברת עמו לא מחמת זה בלבד פירש אלא היה לו זאת לסייע אבל באמת מטרת לבו מעיקרא היתה כך לפרוש מן העבירה.
וזהו ענין מאמר רבי יוחנן שאמר שְּׁנֵיהֶם לִדְבַר עֲבֵרָה נִתְכַּוְּנוּ ולא אמר 'לעבירה נתכוונו' אלא אמר 'לדבר עבירה' כלומר נתכוונו לעשות הכנות אשר הם מעוררים מעשה העבירה אך אין מטרתם שוה בזה כי היא מטרת כונתה בהכנות אלו כדי שתתעורר התאוה בלבו ויעשה העבירה בפועל והוא מטרת כונתו בהכנות אלו כדי שתתעורר אש התאוה בלבו והוא יכבנה וינתקנה ולא יעשה העבירה ונמצא בהזמנת ההכנות של החבלים ואש החשק הוא שוה עמה בזה שגם הוא נתכוון למציאות חבלי התאוה והבערת אש החשק אך הם חלוקים זה מזה כי היא כונתה במציאות החבלים והאש כדי שעל ידם יעשה העבירה והוא כונתו במציאות החבלים והאש כדי להרוס אותם ולאבדם אחר מציאותם שבונה על מנת לסתור!
וכן הוא כונת האומר לַעֲשׂוֹת צְרָכָיו נִכְנַס שנכנס כדי להטות לבו אל דבריה ולפנות אל ההכנות שהיתה עושה לו להבעיר בקרבו אש החשק והתאוה אך מטרת לבו היתה מעיקרא לסתור ולהרוס כל זה כשיגיע עת מעשה העבירה. ובאמת כפי בחינתו שהיתה מרכבה ליסוד העליון ראוי לו לעשות כפיית היצר הרע וביטולו בענין הזנות בדרך הפלא ופלא בזה ולכן כינה והמליץ בעל המאמר ענין זה בלשון זה שאמר לַעֲשׂוֹת צְרָכָיו נִכְנַס כי מחשבתו הטובה שחשב לבנות כדי להרוס ולסתור הוא נחשב עשיית צרכיו שזה הוא צרכיו ותיקון שלו כפי מידתו ואחיזתו ולשון מליצה נקיט בזה ומאחר כי באופן זה שחשב לעשות נעשה תיקון במידת היסוד הנקרא וא"ו שהוא בחינתו לכן אמר הכתוב וַיָּבֹא הַבַּיְתָה לַעֲשׂוֹת 'מְלַאכְתּוֹ' קרי בה 'מלאכת וא"ו' כי בא אותו היום לעשות מלאכה רוצה לומר תיקון השייך ליסוד שהוא וא"ו ואפשר שגם בעל המאמר דנקיט צרכיו כונתו לרמוז עדבר זה שרוצה לומר לעשות צרכי וא"ו נכנס.
ולכן שאל תלמודא יוֹסֵף מַאי הִיא דלכאורה קשה מה שאלה היא זו והלא ענין יוסף הצדיק ע"ה כתוב ומפורש בתורה להדיה וַתִּשָּׂא אֵשֶׁת אֲדֹנָיו אֶת עֵינֶיהָ אֶל יוֹסֵף וַתֹּאמֶר שִׁכְבָה עִמִּי וַיְמָאֵן וַיֹּאמֶר וכו' וְאֵיךְ אֶעֱשֶׂה הָרָעָה הַגְּדֹלָה הַזֹּאת וְחָטָאתִי לֵאלֹקִים וַיְהִי כְּדַבְּרָהּ אֶל יוֹסֵף יוֹם יוֹם וְלֹא שָׁמַע אֵלֶיהָ לִשְׁכַּב אֶצְלָהּ לִהְיוֹת עִמָּהּ וכו' וַיַּעֲזֹב בִּגְדוֹ בְּיָדָהּ וַיָּנָס וַיֵּצֵא הַחוּצָה, ולמה הוצרך השואל לשאול שאלה זו?
אך באמת השואל סבר שזה הענין המפורש בתורה שתבעתו לדבר עבירה ולא שמע אליה אינו דבר חידוש ופלא בקידוש שם שמים שיזכה בעבור זאת לכל הכבוד הזה כי באמת זו היא מדת כל הצדיקים שאם יתבעום לדבר עבירה של זנות יברחו ממנה ולא ירצו לחטוא בשום אופן ובכל דור ודור ימצא אנשים כאלה אפילו בהמון העם ויש שהם מוסרים עצמן בעבור דבר זה וכמו שאמרו ברב כהנא שתבעתו מטרונא אחת ותפסתו בביתה בערמה והפיל עצמו מן הגג לרשות הרבים עד שבא אליהו זכור לטוב וקבלו (קידושין נו.), וכן רבי צדוק הפיל עצמו לתנור אש (קידושין מ.), וכיוצא בזה!
ואם כן מאי רבותיה דיוסף הצדיק ע"ה בדבר זה? אלא ודאי שעשה דבר פלא בזה שלא נתפרש בכתובים! ולכך שואל מַאי הִיא עשה פלא בקדוש שם שמים? והביא על זה מאמר רבי יוחנן שאמר שְּׁנֵיהֶם לִדְבַר עֲבֵרָה נִתְכַּוְּנוּ דודאי אין כונתו לעשות עבירה אלא הכונה כאשר בארנו לעיל שנתכוון לעשות הכנות להתעוררות העבירה כדי שיפרוש ממנה אחר כך בדרך הפלא ופלא ולכן יש לו פאר גדול בכפיית היצר הרע וכבוש התאוה.
וכן הביא דברי המאן דאמר לַעֲשׂוֹת צְרָכָיו נִכְנַס שגם הוא יתבארו דבריו על דרך האמור דכונתו בזה לשבר היצר הרע ולעשות תיקון בדרך נפלא ומאחר שעשה נצוח ותגבורת על יצר הרע בדרך נפלא זכה לתוספת ה"א בשמו ולזה אמר וַיָּבֹא הַבַּיְתָה לַעֲשׂוֹת מְלַאכְתּוֹ, שאמר 'ביתה' ולא אמר 'בית' כי צירוף אותיות שמו נקראים בשם בית כמו שכתוב בספר יצירה ארבעה אבנים בונים עשרים וארבעה בתים וזהו שנאמר וַיָּבֹא הַבַּיִת ה"א שהביא לבית של שמו אות ה"א יען כי הוא נתכוון לַעֲשׂוֹת 'מְלַאכְתּוֹ' מלאכת וא"ו שעשה אופן לקדש שם שמים בדרך פלא כדי לעשות תיקון ומלאכה בבחינת וא"ו שהוא היסוד.



בְּאוֹתָהּ שָׁעָה בָּאָה דְּיוֹקְנוֹ שֶׁל אָבִיו וְנִרְאֵית לוֹ בַּחַלּוֹן (בראשית לט, יב). למאי הוצרך בעל המאמר להודיענו שנראתה בחלון?
ונראה לי בס"ד על פי מה שכתוב בקהילת יעקב ז"ל בשם הזוהר דשבעה חלונות יש ברקיע כנגד ז' ספירות חג"ת נהי"ם [חסד, גבורה, תפארת, נצח, הוד, יסוד, מלכות] והחלון שהוא כנגד היסוד נקרא חלון גביע ובו כוכב הנקרא אשכול הכופר וכוכב זה מרבה שלום בעולם כמו היסוד שמרבה שלום בעולם יעוין שם.
ולכן יוסף שהוא בחינת היסוד נפתח לנגד עיניו אותה שעה חלון הנקרא 'חלון גביע' שהוא כנגד היסוד ובאה דיוקנו של אביו ונראית לו באותו חלון מפני שיש בו כוכב הנקרא 'אשכול הכופר' שהוא מרבה שלום ויעקב אבינו ע"ה שנכפל שמו במילואו דוא"ו [יעקוב =188] עולה מספר שלום [376].
והא דכפל שמו של יוסף באומרו יוֹסֵף יוֹסֵף היינו דרך חיבה על דרך שאמרו רבותינו זכרונם לברכה בכפל שם משה. ועוד נראה לי רמז ביוסף השני על קנ"ו אורות שהם מספר יוסף [156] המאירין בו. ועוד נראה לי בכפל שמו אחד על קודם שנוסף בו אות ה"א ואחד על אחר שנוסף בו אות ה"א.



נָעַץ יָדָיו בַּקַּרְקַע וְיָצְאָה שִׁכְבַת זַרְעוֹ מִבֵּין צִפָּרְנֵי יָדָיו. נראה לי בס"ד הדברים כפשוטן שיצאו מבין צפרני ידיו ממש שלא כדרך טבע להורות שלא יצאו מכח טומאת מחשבה והרהור רע אלא השעה היתה צריכה לכך שנעשית סתירה זו על מנת לבנות על דרך שהיה בענין שבירת הכלים כי באמת עשרה טפין אלו באו בסדר הדורות ונתקנו ונתעלו וגם מה שהיה כנגדן בקדושה למעלה בחמשה מיני זווגים גם כן נתקנו תיקון גדול כמו שאמרו בשער הגלגולים בסוד רשב"י וחביריו ובסוד רבינו הקדוש ותלמידיו ובסוד רבינו האר"י ז"ל ותלמידיו ובסוד רבי אלעזר המודעי ובסוד הרוגי לוד יעוין שם.
והמופת לדבר זה שלא יצאו טיפות אלו בטומאת מחשבה דמצינו שזכה לגדולה בידיו וַיָּסַר פַּרְעֹה אֶת טַבַּעְתּוֹ מֵעַל יָדוֹ וַיִּתֵּן אֹתָהּ עַל יַד יוֹסֵף (בראשית מא, מב) גם זכה שאמר לו וּבִלְעָדֶיךָ לֹא יָרִים אִישׁ אֶת יָדוֹ וְאֶת רַגְלוֹ (בראשית מא, מד) והיינו לא ירים איש את ידו להורות שלא חטא בידיו ולא ירים רגלו להורות שלא חטא כאשר בא אל הבית לעשות מלאכתו, דכונתו היתה לטובה כאמור לעיל ולכן כתיב וַיָּפֹזּוּ זְרֹעֵי יָדָיו (בראשית מט, כד) לשון פז שהוא חשוב מאד.



(בראשית לט, יב) מִשָּׁם זָכָה וְנַעֲשָׂה רוֹעֶה (תהילים פ, ב). נראה לי בס"ד בעבור ששמר עצמו באיסור ערוה נהפכו לו אותיות ערוה לאותיות רועה ונעשה רועה ישראל!
או כיון שלא היה רועה זונות זכה להיות רועה ישראל והמפרשים ז"ל כתבו מה שאמר לו אביו אם תהיה רועה זונות תאבד הון (משלי כט, ג) היינו אות ה"א שנוספה אחר כך בשמו ואותיות ו"ן של 'ישורון' שכתובה בבתי החשן בבית שלו להשלים ששה אותיות.
ובזה פרשתי בס"ד רמז הכתוב בַּיִת וָהוֹן נַחֲלַת אָבוֹת (משלי יט, יד) פירוש בַּיִת הוא בית האפוד שנכתב שמו של יוסף הצדיק ע"ה בו ואותיות הוֹן הנזכר המה נַחֲלַת אָבוֹת דמכח אביו זכה בהם כי הוא אשר העיר אותו בעבורם.



'בֶּלַע', שֶׁנִּבְלַע בֵּין הָאֻמּוֹת. 'בֶּכֶר', שֶׁהָיָה בְּכוֹר לְאִמּוֹ (בראשית מו, כא). קשא הוה ליה לקרא הראשון בֶּכֶר כי היה בכור לאמו קודם שנבלע בין האומות? ונראה לי בס"ד לומר כי קרא שם השני בֶּכֶר לרמוז בו הסיבה של בֶּלַע כי מפני שהיה בכור לאמו ולא בכור לאביו כי החליף לבן לאה ברחל לכן נתקנאו אחיו בגדולתו והקנאה גלגלה השנאה עד שמכרוהו ונבלע בין האומות אבל אם היה בכור לאביו לא היו מתקנאים בו כי כולם היו קטנים ממנו וראוי להיות לו יתרון כבוד עליהם.
והא דקראו בֶּכֶר ולא קראו בְּכוֹר? נראה לי כדי להורות שהיה בכור לאמו ולא בכור לאביו שהיה בתפארת שהוא בסוד וא"ו דשמא קדישא לכן קראו בֶּכֶר חסר וא"ו.
מה שחזר וקרא את השלישי אַשְׁבֵּל שֶׁשְּׁבָאוֹ אֵ־ל, קשא והלא זהו ענין של בלע שנבלע בין האומות! ונראה לי שבא לרמוז בזה מה שנבלע בין האומות הוא מאת ה' היה הדבר הזה וכמו שאמר יוסף הצדיק ע"ה לאחיו וְעַתָּה לֹא אַתֶּם שְׁלַחְתֶּם אֹתִי הֵנָּה כִּי הָאֱלֹקִים (בראשית מה, ח) ולכן קרא השלישי אַשְׁבֵּל שֶׁשְּׁבָאוֹ אֵ־ל כלומר שבייתו נתגלגלה מצד השגחתו יתברך ולא היתה מצד הבחירה של אחיו.
וקרא את הרביעי גֵּרָא שהוא נוטריקון 'גר אכסניה' רוצה לומר לא היה כשאר שבויים שנוהגין בהם מנהג עבדים אלא נתן לו הקדוש ברוך הוא חן בעיני אדוניו שהשליטו על כל אשר יש לו ודר עמו כאורח בן חורין שדר באכסניא ואף על פי שאחר דירתו שם כשנה אחת ראה צער ויסורין מצד אשת פוטיפר לא הוכחש יופיו ובריאותו אלא עודנו נַעֲמָן שֶׁנָּעִים בְּיוֹתֵר. לכך קרא החמישי נַעֲמָן וגם לא עזב צדקתו ולא פגע במקום אחיזתו אלא עודנו אֲחִי בצדקות וְרֹאשִׁי במקום אחיזתו למעלה כי ידוע בנימין הוא היה תחתון ויוסף יסוד עליון.



'וָאָרְדְּ', אִיכָּא דְּאַמְרֵי: שֶׁיָּרַד לְבֵין אֻמּוֹת הָעוֹלָם,. קשה והלא רמז זה בשם בלע שנבלע בין האומות והיינו הא? ונראה לי בס"ד ירידה זו היא לשון ממשלה דכתיב וְיֵרְדְּ מִיָּם עַד יָם (תהלים עב, ח) ובזה פרשתי מה שאמר וְיוֹסֵף הוּרַד מִצְרָיְמָה (בראשית לט, א) לשון ממשלה כלומר מעת שירד למצרים ניתן לו מן השמים ממשלה עליהם.
ומה שאמר וְאִיכָּא דְּאַמְרֵי שֶׁפָּנָיו דּוֹמִין לְוֶרֶד נראה לי וֶרֶד [210] גימטריא ר"י כמנין עשרה פעמים אהי־ה [21] שהוא סוד אור מקיף שממנו מאירים הפנים כנידע.



אָמְרוּ לוֹ אִצְטַגְנִינָיו: עֶבֶד שֶׁלְּקָחוֹ רַבּוֹ בְּעֶשְׂרִים כֶּסֶף, תַּמְשִׁילֵהוּ עָלֵינוּ? (בראשית מא, מד). קשא מה להם להזכיר סך הכסף אם בעשרים ואם באלף! מה הפרש יש בזה? והלא עיקר הקפידה היא על אשר הוא עבד ובנימוסי מצרים אין עבד מולך!
ונראה לי בס"ד כונתם בזה שאם קנאו בדמים יקרים יש לומר שהוא אינו עבד באמת אלא גנבוהו מבית אביו ומכרו אותו וכיון דבדרך גניבה לקחו אותו לא יחול עליו שם עבדות דאינו נקנה להם אלא עדיין הוא בן חורין וכמו שאמר הוא לשר המשקים כִּי גֻנֹּב גֻּנַּבְתִּי מֵאֶרֶץ הָעִבְרִים (בראשית מ, טו).
אך כיון שקנאו רבו בעשרים כסף שהוא דבר מועט ודאי המוכר לא גנבו מבית אביו בשביל הנאה קלה אלא ודאי זה מעשיו רעים ולכך אביו מכרו בדבר מועט וגם הקונה אותו חזר ומכרו בדבר מועט, ואם כן זה לא נגנב ואז חל עליו קנין עבדות והרי זה עבד גמור! ואיך ימלוך עלינו? כי בנמוסי מצרים עבד לא ימלוך! ולפי דרכם רמזו עליו עוד סיבה אחרת כיון דנמכר בדבר מועט אם כן זו הוכחה דמעשיו רעים!
והשיב להם גִּנּוּנֵי מַלְכוּת אֲנִי רוֹאֶה בּוֹ ואם כן הוא איש הגון מאד ואיך ימכור אותו אביו? אלא ודאי גנוב הוא! וכיון דגנוב לא יחול עליו שם עבד ואינו נקנה לעבד.



בָּא גַּבְרִיאֵל וְלִמְּדוֹ שִׁבְעִים לָשׁוֹן. לָא הֲוָה קָא גָּמִיר, הוֹסִיף לוֹ אוֹת אַחַת מִשְּׁמוֹ שֶׁל הַקָּדוֹשׁ בָּרוּךְ הוּא, וְלָמַד (תהילים פא, ו). נראה לי בס"ד הטעם דעל ידי הוספה זו גמר ולא שכח כלום, מפני כי ידוע דשבעים לשון שולטים בהם שבעים שרים כל אחד שולט בלשון אחד והם מחמת קנאתם בו היו משכיחים את הלשונות האלו ממנו כי הם שולטים בהם ויכולים לשכחם ממנו. מה עשה גבריאל? הוסיף לו אות אחת שהיא ה"א ראשונה שהיא בסוד בינה אשר היא מסמא עיני השבעים שרים ודוחה אותם כנודע, לכך כשבאה לו הארת הבינה בתוספת אות ה"א ראשונה נדחו השבעים שרים מעליו ולא יכלו לנגוע בו לשכחו מלשונות אלו.
והא דאמר פרעה 'למחר אבדקיה' ולא בדקו תכף בו ביום? היינו כי הוא כבר נתן לו ממשלה על ארץ מצרים בו ביום והם כשראו שהמשילו טענו טענה זו וחשב אם יבדקהו תכף באותו מעמד ולא ידע שצריך להעבירו מן הממשלה שנתן לו נמצא דברי פרעה נתבטלו ומה שנתן לא נתן! על כן הניח הדבר עד מחר כדי שהוא ישאר בממשלתו אותו היום וכל הלילה ואז אם למחר בדקו ולא ידע לא בטלו דברי פרעה לגמרי דעל כל פנים משל יום ולילה אחת!



כִּי קָאָמַר לֵיהּ יוֹסֵף "אָבִי הִשְׁבִּיעַנִי לֵאמֹר" (בראשית נ, ה) אָמַר לֵיהּ: זִיל אִיתְּשִׁיל אַשְׁבוּעָתָךְ. אָמַר לֵיהּ: אִיתְּשִׁיל נַמִּי אַדִּידָךְ! (בראשית מז, לא). קשא איך נתפייס פרעה בדברים אלו דעדיין יאמר לו אִיתְּשִׁיל על זו ולא תתשיל על אידך ומאי תלייא הא בהא? ועוד קשא וכי שכח פרעה השבועה שנשבע לו יוסף הצדיק ע"ה! ואיך עתה הוא עושה לו מעצמו אופן להפר השבועה ולא חש על שבועתו? ועוד קשא כיון דפרעה היה יודע שיש התרה לשבועה איך נחה דעתו מעיקרא בשבועה של יוסף הצדיק ע"ה דשמא יעשה התרה?
ונראה לי בס"ד דהיה יודע דאם קבל הנשבע הנאה על ידי אותה השבועה אין מתירים לו השבועה אלא מדעת ואם התירו אפילו אינו מותר אפילו בדיעבד! ולכן לא חש על שבועה שנשבע לו יוסף שמא יעשה התרה כיון דיוסף קבל הנאה מפרעה באותה שבועה שעל ידי כך השליטו על כל ארץ ונהג בו דין מלך ולכן לא חש פן יתירו לו דכל כהאי גונא אין לו התרה אפילו בדיעבד.
אבל על שבועה של אביו אמר לו שיעשה התרה דלא קבל יוסף הצדיק ע"ה אמנם יוסף הצדיק ע"ה הגיד לו שגם שבועה שנשבע לאביו דומה לשבועה זו שקבל הנאה מאביו שבעבור שבועה זו נתן לו חלק כפלים אֶפְרַיִם וּמְנַשֶּׁה כִּרְאוּבֵן וְשִׁמְעוֹן (בראשית מח, ה) ואם כן אם שורת הדין מחייבת שיש התרה לשבועה שקבל בה הנאה. אם כן אתשיל גם אדידך.



זֶה אוֹמֵר: אֲנִי יוֹרֵד תְּחִלָה לַיָּם, וְזֶה אוֹמֵר: אֲנִי יוֹרֵד תְּחִלָּה לַיָּם. קָפַץ שִׁבְטוֹ שֶׁל בִּנְיָמִין וְיָרַד תְּחִלָּה לַיָּם (תהילים סח, כח). הקשה הרי"ף מה להם למחלוקת זו והלא זה הים גדול שיש בו משך רב שיעור שיכנסו כולם בבת אחת והיה ליכנס כל השבטים ביחד ולמה מדיינים זה בזה?
ונראה לי בס"ד דכל שבט ושבט רוצה שיראה את המים אחר הבקיעה עומדים חומה מימין ומשמאל כדי לומר השירה בתוך הים כשרואין הנס הגדול בעיניהם שֶׁהַמַּיִם לָהֶם חוֹמָה מִימִינָם וּמִשְּׂמֹאלָם (שמות יד, כב) בדרך נס ואם יכנסו כל השבטים בבת אחת זה בצד זה נמצא רק הראשון אשר בתוך הבקיעה רואה המים חומה מימין דוקא והאחרון רואה המים חומה משמאל דוקא והשאר אין רואין את המים עומדים חומה כלל ולכן מוכרח שיכנס זה אחרי זה כדי שכל שבט יראה המים חומה מימין ומשמאל ויאמר שירה.
ואם תאמר יכנסו זה בצד זה יהיה ריוח שיעור ת"ק אמה או אלף אמה בין כל שבט ושבט? הנה הם חשבו אם יעשו כן צריך להרבות בנס שיהיה י"ב בקיעות ואין מרבין בנס שלא לצורך! כך עלה בדעתם מעיקרא.





מראית העין

אמר רבי חנא בר ביזנא אמר ר"ש חסידא יוסף שקדש שם שמים בסתר הוסיפו לו אות משמו של הקב"ה יהודה שקדש שם שמים בגלוי נקרא כלו על שם הקב"ה. יש להעיר דפשטן של דברים משמע דיהודה זכה יותר מיוסף. ולכאורה יוסף ניכר לכל דקדש שם שמים דאנו רואים דנתוסף ה' בשמו דנקרא יוסף וכתיב יהוסף. אבל יהודה אינו ניכר דשם יהודה קראתו אמו. ותו דיוסף הוא שקדש והוא שנתוסף ה' בשמו. אבל יהודה שבטו קדשו ש"ש או נחשון והוא היה לו השכר שנקרא על שם הקב"ה. ותו דהכא אמרינן דה' שנתוספה בשביל שקדש ש"ש ולקמן אמרינן דלא הוה ידע ע' לשון ובא גבריאל והוסיף לו ה' ולמד ע' לשון: 
ואפשר לומר דהמקדש ש"ש בסתר יש לו צד טוב וצד גרוע צד טוב דהיה בסתר ולא היה יודע בו אדם והו' מיראתו של הקב"ה קדש ש"ש. וצד גרוע דהא לא נתקדש ש"ש בגלוי ועד"ז מקדש ש"ש בגלוי יש צד טוב דנתקדש ש"ש בפרהסיא. וצד גרוע דכיון דהיה בפרהסיא יש לו נחת רוח שנודע לכל מה שעשה שקדש ש"ש ומשבחים אותו והוא נהנה ולא דמי למקדש ש"ש בסתר שהוא עושה לה' לבדו וליכא פניה כלל. ולכן ביוסף כנגד הטובה שעשה בסתר בלי שום פניה ניכר והוסיפו לו אות על שם שקראתו אמו. וכנגד שלא הי"ל מעלה לקדש ש"ש בפרהסיא לא זכה כי אם לאות ה' ואפילו זה לא היה בקבע כי בתורה תמיד כתוב יוסף. ויען ששמר אות ברית קדש ובפסוק סוד ה' ליראיו אמרו רז"ל בילקוט שע"י שאברהם אע"ה נימול זכה לע' נפש ולע' זקנים וכו' כי סוד גימטריא ע' לכן יוסף ששמר אות ברית קדש ע"י ניסיון גדול ועצום. ואחר המילה העיקר הוא שמירת הברית ובפרט שהוא בחינת יסוד לכך זכה לסו"ד גימטריא ע' וזכה לע' לשון. וגם שלא פגם בערוה והוא תקון לשכינה שהיא בחינת ה' לכך זכה לאות ה' ומשם ידע ע' לשון כי סוד גימטריא ע'. לשון גימטריא שכינה ודא ודא חדא היא. ויהודה דמזרעו קדשו שם שמים בגלוי ולא היה הוא עצמו צופה עתידות אשר שם שמות קראו יהודה על שמו לפי שעתיד מזרעו לקדש ש"ש בגלוי. ולהיות שיש צד שנהנה במה שקידש בגלוי שנתגלה חשיבותו לכך לא ניכר ומה גם שהוא עצמו לא קידש. ומלבד זה זכו בניו למלכות כמ"ש לקמן ובהכי נחו ההרגשות הנזכר: 
וזה אפשר לרמוז בפסוק היתה יהודה לקדשו ישראל ממשלותיו שדרשוהו רז"ל דזכה למ' על זה כמ"ש בסוגיין. ויש לדקדק מהו היתה לשון עבר ועל פי מה שהקדמנו אפשר דהכונה היתה יהודה לשעבר בעת הלידה נקרא יהודה לקדשו על שם דמזרעו יקדשו ש"ש. אך זה אינו ניכר. ברם יש הכר גדול ישראל ממשלותיו דזכה למ' בשביל זה ודוק:





פתח עינים

באתה דיוקנו של אביו וכו' שמעתי משם מר זקני כמהר"ר ישעיה אזולאי זלה"ה שפירש בזה מש"ה והנה הראה אותי אלהים כלומר שהקב"ה הראה אותי שראית דיוקני ופירשת ועמ"ש אני בעניי לפ"ז סיפיה דקרא בספרי הקטן דברים אחדים דף נ"ח ע"ב. ושם דף צ"ד פי' בעניותי מאמר זה ומ"ש רצונך שימחה וכו' רועה זונות יאבד הון והבאתי מ"ש המפרשים על זה ע"ש:

